Folketing
2006-05-23

Altså, når man utilsigtet tager penge fra forsikringsselskaberne og bankerne, får de pengene igen, værsgo, men når det drejer sig om de studerende, siger vi: Det var søreme en skam. Fremover slipper I, men I, der har betalt, skal ikke regne med at få pengene igen. Jeg vil gerne spørge undervisningsministeren og skatteministeren, og jeg vil gerne spørge regeringspartierne, V, K og Dansk Folkeparti: Hvorfor støtter man ikke det ændringsforslag, der ligger til behandling her i dag, og som sørger for, at den lille gruppe studerende – men for hver enkelt er 12.000 kr. mange penge – får kompensation, fordi de utilsigtet blev beskattet af de regler, som Folketinget vedtog? (Kort bemærkning).